Soekgeselskap vir vermiste Centurion-tienermeisie | Maroela Media
OPVOLG: Wilmarie is gevind. Lees meer hier.
Van Wyk, 'n graad 11-leerling aan die Hoërskool Uitsig, was nie Maandag by die skool nie, aangesien sy glo siek was en afgeboek is.
Pierre Viviers, voorsitter van die Wierdabrug Sektor 2 se gemeenskapspolisiëringsforum (GPF), het Dinsdag aan Maroela Media gesê Van Wyk is vir die laaste keer tussen 10:00 en 12:00 gesien. 'n Veiligheidswag het glo gesien toe sy te voet haar ouerhuis in die veiligheidskompleks in Amberfields Heights verlaat het.
Sy was omstreeks 12:00 vir die laaste keer op WhatsApp en haar selfoon is sedertdien afgeskakel. Haar ma en vriendin het haar al talle male tevergeefs probeer kontak.
Haar ouers is bekommerd en weet nie of sy enige epilepsie-medikasie by haar het nie. Volgens haar ouers lyk dit nie of sy ekstra klere gevat het buiten die denimbroek, swart hemp en denimbaadjie wat sy aangehad het toe sy die laaste keer gesien is nie.
Sy het ligtebruin hare, blou oë en is ongeveer 1.67 m lank.
'n Vermistepersone-saak is by die Wierdabrug-polisiestasie aanhangig gemaak.
Die soekgeselskap begin om 16:00 op die hoek van Kolgansstraat en Rooihuiskraalweg. GPF-lede en vrywilligers gaan die gebied in die rigting waar sy vermoedelik heen gestap het, fynkam vir meer leidrade.
Mense wat weet waar Van Wyk haar bevind word versoek om Viviers by 083 737 7902 of die Wierdabrug-polisiekantoor by 012 654 3131 te skakel.
Wat gaan aan in Centurion. Wat sou die rede wees dat die tieners nou so aanhoudend daar wegraak. Is Centurion dan nie nou die "Drugmekka" van. Pretoria nie. Hoekom is die kind in die straat wanneer sy veronderstel is om afgeboek te wees?
Iewers is daar ñ slang in die gras…
Ek hoop wel sy word veilig gevind.
Daar is n probleem in Centurion , dit is nou die derde geval in n baie kort tydtjie waar tiener dorters "verdwyn". KOMMERWEKKEND !